ร้านนี้ซอนตัวอยู่ในซอกซอย ถ้าไม่เปิดแมพมาคือหายากอยู่ค่ะ จอดรถตามกำแพงบ้านคนที่ว่างๆได้เลย มีทั้งโซนข้างในห้องแอร์ นอกห้องแอร์ และโซนในส่วนของคาเฟ่ขายเค้กขนมกาแฟ ร้านน่ารักเลย ขนมเยอะ เค้ก พาย ทาร์ต ขนมอบ ไอศครีม หรือพวกแพนเค้กก็มี กาแฟสดรสชาติโอเคเลย

อาหารมีทั้งไทยและเทศ อาหารไทยอร่อยค่ะ แต่พวกอาหารฝรั่งจานสเต็กคือไม่ค่อยโอ สั่งพวกพอร์คช้อปหรือสเต็กต่างๆหลายรอบแล้วเหมือนได้หมูทอดชิ้นโตมาแทน สังเกตุดูคือน้ำมันเยอะไปและเหมือนเอาลงไปทอดในน้ำมันทั้งชิ้น และมีความสุกมากเกินไป ไม่ได้กริลล์หรือย่างแบบสเต็กทั่วไปรึป่าวจึงอมน้ำมัน

แต่โดยรวมชอบร้านนี้นะ โซนคาเฟ่น่ารักดีเหมาะกับนัดเพื่อนเม้ามอยกัน ขนมอร่อยกาแฟดี เลยจะเลี่ยงสั่งเป็นเมนูอื่นเอาที่ไม่ใช่สเต็กอะค่ะ